
Dr.Ing. GHEORGHE CIUHANDU

SERVICIUL PLANIFICARE URBANĂ
NR. R32005-217/18.04.2005
REFERAT

privind extinderea suprafeţei concesionate către S.C. „Banu Sport” S.R.L. 
cu suprafaţa de 1382 mp., pentru realizarea unei parcări şi alte amenajări
Către Comisiile Consiliului Local al Municipiului Timişoara

În baza Hotărârii Consiliului Local nr. 215/14.10.2003 s-a concesionat prin licitaţie publică către S.C. „Banu Sport” S.R.L. terenul în suprafaţă de 5500 mp. cu nr. topo. 8641/1/1/1/2-3;14166/2/2/1/1/1/2/2;14166/2/2/1/1/1/1/2, înscris în C.F. nr. 138673 Timişoara, situat în Timişoara, între Casa Tineretului şi Stadionul “Dan Păltinişan” în vederea realizării unui centru sportiv.
Conform Caietului de sarcini care a stat la baza realizării concesiunii, centrul sportiv este compus din: sala de sport, terenuri de sport - edificate până în prezent, anexe, precum şi locuri de parcare, alei pietonale, spaţii de recreere amenajate - obiective necesare a fi realizate, conform Contractului de concesiune nr. 21/26.01.2004.
Datorită formei şi amplasării terenului concesionat, precum şi a arborilor de pe teren care trebuie menţinuţi, accesul auto în parcarea proiectată se poate realiza într-un singur punct, determinând conformarea şi poziţionarea aleilor de acces şi pietonale, respectiv a parcajelor.
De asemenea pentru respectarea normelor privind accesul mijloacelor de stingere a incendiilor, este necesară asigurarea accesului acestora pe toate laturile sălii de sport.
Din aceste motive, pentru materializarea celorlalte obiective propuse, parcare şi alei interioare şi pentru a asigura buna funcţionare a Centrului Sportiv „Banu Sport”, este necesară suplimentarea suprafeţei concesionate cu suprafaţa de 1382 mp.
Parcelele de teren din care se concesionează suprafaţa propusă nu au fost solicitate în baza Legii nr.1/2000, Legii nr. 18/1991 şi Legii nr. 10/2001.

Având în vedere solicitarea firmei S.C. „Banu Sport” SRL înregistrată la Primăria Municipiului Timişoara cu nr. R32005 – 217/04.04.2005 prin care se solicită suplimentarea suprafeţei de teren concesionate,
Având în vedere Hotărârea Consiliului Local nr. 205/2003 privind aprobarea Planului urbanistic de Detaliu "Centru Sportiv” Zona Stadion “Dan Paltinişan” Timişoara, prin care s-a prevăzut realizarea unui centrul sportiv pe o suprafaţă de 7980 mp.,
Având în vedere Hotărârea Consiliului Local nr. 215/2003 privind concesionarea prin licitaţie publică deschisă a terenului în suprafaţă de 5500 mp., situat în Timişoara, între Casa Tineretului şi Stadionul "Dan Păltinişan"  în vederea realizării unui centru sportiv;
În baza prevederilor Legii nr. 219/1998 privind regimul concesiunilor,

În baza prevederilor Legii nr. 50/1991 privind autorizarea executării lucrărilor de construcţii, republicată, art. 15 lit. e).

În conformitate cu prevederile art. 38, lit.(f) şi (g) din Legea nr. 215/2001 privind administraţia publică locală,
În temeiul art.46 din Legea nr. 215/2001 privind administraţia publică locală,
Propunem Comisiilor din cadrul Consiliului Local al Municipiului Timişoara spre aprobare:

1. Dezmembrarea terenului în suprafaţă de 1382 mp. din terenul având nr. topo. 8641/1/1/1/2-3; 14166/2/2/1/1/1/2/1, înscris în C.F. nr. 124104 Timişoara, nr. topo. 14166/2/2/1/1/1/1/1 înscris în C.F. nr. 19266 Timişoara, nr. topo. 27902 înscris în C.F. nr. 123033 Timişoara. Terenul este proprietatea Municipiului Timişoara şi se află în administrarea Consiliului Local.
Terenul care se dezmembrează este prevăzut pentru realizarea unui centrul sportiv, fiind  inclus în terenul studiat în cadrul Planului urbanistic de Detaliu "Centru Sportiv” Zona Stadion “Dan Paltinişan”.
2. Extinderea suprafeţei concesionate către S.C. „Banu Sport” S.R.L. pentru realizarea unui centru sportiv, în baza H.C.L. NR. 215/2003 şi a Contractului de concesiune nr. 21/26.01.2004., cu suprafaţa de 1382 mp., dezmembrată potrivit art. 1.
Concesionarea se va realiza fără licitaţie publică cu plata taxei de concesiune, pe o perioadă de 49 de ani.
Documentaţia tehnică necesară şi operarea în Cartea Funciară a dezmembrării terenului, se va face prin grija beneficiarului concesiunii.

